a554046849bf3a48c398f319b5f506bf

 Den 12. juli var jeg inde ved et apotek for at få en fortrydelsespille, men apotekeren begyndte at snakke om ægløsning og da jeg vidste at jeg regelmæssigt skulle have menstruation 4 dage efter, stoppede jeg hende og vi kiggede i fællesskab på mit cyklus via en app. På dette tidspunkt var det under 24 timer siden sammeleget var sket (mere præcist natten til d. 12.). Hun sagde, at da jeg ikke var i min frugtbarefase ville hun fraråde mig, at tage en fortrydelsespille og i stedet købe en graviditetstest som jeg kunne tage 3 dage efter at min menstruation (muligvis) ville være forsinket. Det er nu d. 15 juli og jeg har stort set hele dagen haft svie og smerter i mit underliv. Jeg har i min barndom mange gange haft blærebetændelse og det føles som symptomerne på det. Jeg er begyndt at pletbløde, hvilket jeg antager værende min menstruation der så er en dag tidligere på den end regelmæssigt ville have været. Jeg tog den graviditetstest som jeg havde købt på apoteket (kun fordi jeg lige havde den og havde lyst til at tjekke), den viste negativ.  

Jeg har egentlig bare brug for lidt afklaring om dette nu betyder, at jeg 100% ikke er gravid eller om det kan være en god ide at jeg køber en fortrydelsespille inden for det næste døgn (så jeg ville kunne nå at tage den pille som virker inden for de 5 døgn). og om den svie og de smerter jeg har ved vandladning osv. evt. bare kan være smerter i takt med min menstruation eller om jeg i sidste ende bare burde aflevere en urinprøve til min læge og så vente på resultaterne derfra. 
Gravid eller ej
===============


ungzone.dk
2019.43

 Hej med dig  
På baggrund af det du skriver, er det lidt svært for mig, at sige med, hvorvidt der er risiko for, at du er blevet gravid - da jeg ikke ved, hvad der ligger til grund for din bekymring.  
Jeg vil foreslå, at du venter og ser, om din menstruation kommer, som den plejer. Hvis du oplever, at der er noget, som slet ikke er, som det burde, så vil jeg tage kontakt til lægen. Ellers vil jeg tro, at det hele er som det skal være.   
I forhold til de smerter og svie du oplever, så kunne det meget vel være symptomer på blærebetændelse - hvilket du jo også selv skriver.  
Du kunne selvfølgelig tage til lægen uanset og få testet for graviditet og særligt om det er blærebetændelse. Det er også mere for, at du hurtigst muligt kan få behandlet det. Det kunne muligvis også give dig den ro du behøver.   
Jeg håber, at du kan bruge mit svar. :-)   
  
De venligste hilsnerSandra   